Uznesenie (právo)

Uznesenie je v procesný úkon (rozhodnutie), typicky orgánu verejnej moci, najmä súdu.  

Úprava uznesení sa v jednotlivých právnych poriadkoch líši v závislosti od druhu konania (civilný proces, trestný proces, konanie pred správnym súdom). 

V slovenskom civilnom sporovom konaní súd rozhoduje uznesením, v zásade vtedy, ak nerozhoduje vo veci samej.§ 234 ods. 1 zák. č. 160/2015 Z.z. Civilný sporový poriadok v znení platnom a účinnom k 15. 4. 2024 (ďalej len „CSP“). V trestnom procesnom práve súd rozhoduje uznesením v prípadoch, ak zákon neurčuje inú formu rozhodnutia (rozsudok, príkaz) a ak rozhodnutie nemá technicko-organizačnú či operatívnu povahu. Orgány činné v trestnom konaní (policajti, prokurátori) rozhodujú v zásade uznesením, ak zákon neustanovuje niečo iné alebo ak rozhodnutie nemá technicko-organizačnú alebo operatívnu povahu.Cf. § 162 ods. 1 a 2 zák. č. 301/2005 Z. z. Trestný poriadok v znení platnom a účinnom k 15. 4. 2024 (ďalej len „TP“). Podľa Civilného sporového poriadku i podľa Trestného poriadku, ak dané zákony neustanovujú inak, použijú sa na uznesenia primerane ustanovenia o rozsudku.§ 234 ods. 2 CSP, § 180 TP. Špeciálnu úpravu uznesení upravuje pre potreby civilného mimosporového konania Civilný mimosporový poriadok, pričom tento, okrem iného, stanovuje, kedy súd rozhoduje uznesením aj vo veci samej.§ 39 ods. 1  zák. č. 161/2015 Z.z. Civilný mimosporový poriadok v znení platnom a účinnom k 15. 4. 2024. Uznesením v niektorých prípadoch rozhoduje aj Ústavný súd Slovenskej republiky.Cf. zák. č. 314/2018 Z. z. o Ústavnom súde Slovenskej republiky a o zmene a doplnení niektorých zákonov.

Uznesenie je v zásade menej formálne a slávnostné než rozsudok, ktorý musí byť podľa Ústavy Slovenskej republiky vždy vyhlasovaný verejne a „v mene Slovenskej republiky“.čl. 142 ods. 4 Ústavy SR; cf. § 219 ods. 1 CSP; § 163 ods. 1 TP.

Slovenské právo upravuje tiež uznesenie vlády Slovenskej republiky, uznesenie Národnej rady Slovenskej republiky či uznesenie valného zhromaždenia obchodných spoločnostíCf. zák. č. 513/1991 Zb. Obchodný zákonník., ktoré majú pomerne odlišný charakter od uznesení súdu vydaných podľa platných procesných poriadkov.

 Referencie 

 Ďalšia literatúra 




Kategória:Procesné právo